**ΕΡΤ2 – Ενημερωτικό σημείωμα προγράμματος**

**Σας ενημερώνουμε ότι το πρόγραμμα της ΕΡΤ2 μεταβάλλεται ως εξής:**

**ΚΥΡΙΑΚΗ 26/11/2023**

**-----------------------------**

**08:00 ΑΡΧΙΕΡΑΤΙΚΗ ΘΕΙΑ ΛΕΙΤΟΥΡΓΙΑ**

**11:00 ΑΠΟ ΠΕΤΡΑ ΚΑΙ ΧΡΟΝΟ (2022-2023) (Ε) Κ8  W**

Τα επεισόδια της σειράς ντοκιμαντέρ «Από πέτρα και χρόνο» έχουν ιδιαίτερη και ποικίλη θεματολογία.

Σκοπός της σειράς είναι η ανίχνευση και καταγραφή των ξεχωριστών ιστορικών, αισθητικών και ατμοσφαιρικών στοιχείων, τόπων, μνημείων και ανθρώπων.

Προσπαθεί να φωτίσει την αθέατη πλευρά και εντέλει να ψυχαγωγήσει δημιουργικά.

Μουσεία μοναδικά, συνοικίες, δρόμοι βγαλμένοι από τη ρίζα του χρόνου, μνημεία διαχρονικά, μα πάνω απ’ όλα άνθρωποι ξεχωριστοί που συνυπάρχουν μ’ αυτά, αποτελούν ένα μωσαϊκό πραγμάτων στο πέρασμα του χρόνου.

Τα νέα επεισόδια επισκέπτονται μοναδικά μουσεία της Αθήνας, με τη συντροφιά εξειδικευμένων επιστημόνων, ταξιδεύουν στη Μακεδονία, στην Πελοπόννησο και αλλού.

**«Αλιστράτη»**

Ανάμεσα στα όρη Παγγαίο και Μενοίκιο απλώνεται η **Αλιστράτη.**

Κωμόπολη που αναπτύχθηκε την τελευταία οθωμανική περίοδο λόγω του εύφορου εδάφους αλλά και της νευραλγικής τοποθεσίας στην οποία βρισκόταν.

Υπήρξε εμπορικός διαμετακομιστικός σταθμός ανάμεσα στις Σέρρες, τη Θεσσαλονίκη, τη Δράμα και την Καβάλα.

Εκείνο που εντυπωσιάζει ιδιαίτερα είναι τα παλιά μακεδονίτικα σπίτια με τους χαρακτηριστικούς προεξέχοντες ορόφους (σαχνισιά) και τους πέτρινους αυλόγυρους.

Αντιστέκονται ακόμα στη φθορά του χρόνου και περιμένουν κάποιους νοσταλγούς της παλαιάς μακεδονίτικης αρχιτεκτονικής να τα ανακαινίσουν και να τα αναστηλώσουν.

Μια κωμόπολη, ακόμη και σήμερα ζωντανή, που ακουμπά σ’ ένα σπουδαίο παρελθόν και ατενίζει με ελπίδα το μέλλον.

**Σκηνοθεσία-σενάριο:** Ηλίας Ιωσηφίδης  
**Κείμενα-παρουσίαση-αφήγηση:** Λευτέρης Ελευθεριάδης

**Διεύθυνση φωτογραφίας:** Δημήτρης Μαυροφοράκης  
**Μουσική:** Γιώργος Ιωσηφίδης  
**Μοντάζ:** Χάρης Μαυροφοράκης  
**Διεύθυνση παραγωγής:** Έφη Κοροσίδου  
**Εκτέλεση παραγωγής:** Fade In Productions

**11:30 ΜΕ ΑΡΕΤΗ ΚΑΙ ΤΟΛΜΗ**

**------------------------------**

**ΔΕΥΤΕΡΑ 27/11/2023**

**-----------------------------**

**09:30 ΞΕΝΟ ΝΤΟΚΙΜΑΝΤΕΡ**

**10:30 ΕΛΛΗΝΙΚΗ ΣΕΙΡΑ: «ΑΓΝΩΣΤΟΥ ΔΙΑΜΟΝΗΣ» (ΕΡΤ ΑΡΧΕΙΟ) Κ8  W**

**Κωμική-κοινωνική σειρά, παραγωγής 2006**

Χιουμοριστική κοινωνική σειρά, η οποία σατιρίζει την καθημερινότητα που μας περιβάλλει μέσα από τη σχέση που δημιουργείται μεταξύ δύο άστεγων γυναικών, οι οποίες ακολουθούν τον δικό τους εναλλακτικό τρόπο επιβίωσης.

Δύο γυναίκες άστεγες στην πόλη μας, η Λουκία και η Αλίκη ζουν ανάμεσά μας, σχολιάζουν γελάνε, ονειρεύονται, αναπνέουν τον αέρα της ελευθερίας τους και δηλώνουν… αγνώστου διαμονής!

Σε κάθε επεισόδιο φιλοξενείται και ένας γκεστ ηθοποιός που δρα σαν καταλύτης και ο οποίος έχει μια διαφορετική ματιά στα γεγονότα.

**Σκηνοθεσία:** Τζώρτζης Αγαθονικιάδης

**Σενάριο:** Νίκη Τουμπακάρη, Μαρία-Χριστίνα Κριθαρά, Ολυμπία Μπασκλαβάνη, Αννέτα Παπαθανασίου

**Μουσική:** Μαρία-Χριστίνα Κριθαρά

**Παίζουν**: Αννέτα Παπαθανασίου, Νίκη Τουμπακάρη, Δημήτρης Πιατάς, Ρένος Χαραλαμπίδης, Ηλίας Λογοθέτης, Μαρία Ζαχαρή, Γιάννης Ζουγανέλης, Χρήστος Παναγιωτέλης, Μίρκα Παπακωνσταντίνου, Άγγελος Γαβριήλ, Βλαδίμηρος Κυριακίδης, Λαέρτης Βασιλείου, Αλέξανδρος Κολιόπουλος, Χρύσα Σπηλιώτη, Άννα Αγαθονικιάδου, Τιτίκα Βλαχοπούλου, Γιάννης Μποσταντζόγλου

**Επεισόδιο 1ο.** Η Λουκία, άστεγη από επιλογή, νόμιζε ότι είχε φτιάξει τη ζωή της, όπως ακριβώς ήθελε, μέχρι που η Αλίκη, άστεγη από έξωση, φτάνει απρόσκλητη και της χαλάει την ψευδαίσθηση.

Και να ήταν μόνο αυτή, της κουβαλάει και τον Μπάμπη τον τζογαδόρο για να το... εμπεδώσει καλύτερα.

**Επεισόδιο 2ο.** Η Λουκία με την κάθε μορφής εξουσία, έχει πάρει από χρόνια διαζύγιο. Η Αλίκη, όμως, δεν καταλαβαίνει από τέτοια.

Το μόνο που τη νοιάζει είναι να βρεθεί κάποιος να της φτιάξει το αγαπημένο της πορτατίφ κι ας είναι και ο αστυνομικός του πάρκου. Για το όργανο, όμως, τα πράγματα δεν είναι και τόσο εύκολα.

**11:30 ΕΛΛΗΝΙΚΗ ΣΕΙΡΑ**

**------------------------------**

**15:30 ΕΛΛΗΝΙΚΗ ΤΑΙΝΙΑ**

**17:00 ΞΕΝΟ ΝΤΟΚΙΜΑΝΤΕΡ: «ΣΤΑ ΧΝΑΡΙΑ ΤΩΝ ΤΡΟΦΩΝ» (ORIGINAL FARE) Κ8 GR live streaming**

**Σειρά ντοκιμαντέρ, παραγωγής ΗΠΑ 2014**

Η **Κέλι Κοξ** ταξιδεύει σε όλο τον κόσμο, αναζητώντας τις γεύσεις εκείνες που είναι αυθεντικές σε κάθε γωνιά του πλανήτη και συνδέονται με τον ντόπιο πληθυσμό, τη ζωή και την ευημερία του.

**Eπεισόδιο 1ο:** **«Γιούκον»**

Σ’ αυτό το επεισόδιο, περνάμε ένα Σαββατοκύριακο στο **Γιούκον** του **Καναδά,** ανακαλύπτοντας τοπικά προϊόντα και τρώγοντας κάτω από το Βόρειο Σέλας.

**17:30 ΞΕΝΗ ΣΕΙΡΑ: «ΔΥΟ ΖΩΕΣ» (DOS VIDAS) (Ε) (Αλλαγή ώρας και επεισοδίων)  Κ8 GR live streaming & διαθέσιμο στο ERTFLIX**

**Δραματική σειρά, παραγωγής Ισπανίας 2021-2022**

**Παίζουν:** Αμπάρο Πινιέρο, Λόρα Λεντέσμα, Αΐντα ντε λα Κρουθ, Σίλβια Ακόστα, Ιβάν Μέντεθ, Ιάγο Γκαρσία, Όλιβερ Ρουάνο, Γκλόρια Καμίλα, Ιβάν Λαπαντούλα, Αντριάν Εσπόζιτο, Ελένα Γκαγιάρντο, Μπάρμπαρα Γκονθάλεθ, Σέμα Αδέβα, Εσπεράνθα Γκουαρντάδο, Κριστίνα δε Ίνζα, Σεμπαστιάν Άρο, Μπορέ Μπούλκα, Κενάι Γουάιτ, Μάριο Γκαρθία, Μιγέλ Μπρόκα, Μαρ Βιδάλ

**Γενική υπόθεση:** Η Χούλια είναι μια γυναίκα που ζει όπως έχουν σχεδιάσει τη ζωή της η μητέρα της και ο μελλοντικός της σύζυγος.

Λίγο πριν από τον γάμο της, ανακαλύπτει ένα μεγάλο οικογενειακό μυστικό που θα την αλλάξει για πάντα. Στα πρόθυρα νευρικού κλονισμού, αποφασίζει απομακρυνθεί για να βρει τον εαυτό της. Η Χούλια βρίσκει καταφύγιο σε μια απομονωμένη πόλη στα βουνά της Μαδρίτης, όπου θα πρέπει να πάρει τον έλεγχο της μοίρας της.

Η Κάρμεν είναι μια νεαρή γυναίκα που αφήνει τις ανέσεις της μητρόπολης για να συναντήσει τον πατέρα της στην εξωτική αποικία της Ισπανικής Γουινέας, στα μέσα του περασμένου αιώνα.

Η Κάρμεν ανακαλύπτει ότι η Αφρική έχει ένα πολύ πιο σκληρό και άγριο πρόσωπο από ό,τι φανταζόταν ποτέ και βρίσκεται αντιμέτωπη με ένα σοβαρό δίλημμα: να τηρήσει τους άδικους κανόνες της αποικίας ή να ακολουθήσει την καρδιά της.

Οι ζωές της Κάρμεν και της Χούλια συνδέονται με έναν δεσμό τόσο ισχυρό όσο αυτός του αίματος: είναι γιαγιά και εγγονή.

Παρόλο που τις χωρίζει κάτι παραπάνω από μισός αιώνας και έχουν ζήσει σε δύο διαφορετικές ηπείρους, η Κάρμεν και η Χούλια έχουν πολύ περισσότερα κοινά από τους οικογενειακούς τους δεσμούς.

Είναι δύο γυναίκες που αγωνίζονται να εκπληρώσουν τα όνειρά τους, που δεν συμμορφώνονται με τους κανόνες που επιβάλλουν οι άλλοι και που θα βρουν την αγάπη εκεί που δεν την περιμένουν.

**Επεισόδιο 202ο.** Ο Λέο φτάνει στο σπίτι της Χούλια για να τη βοηθήσει να ξεπεράσει το σοκ από το ατύχημα του Τίρσο.

Με την παρέα του, η κοπέλα φαίνεται να το ξεπερνάει, όμως η Ντιάνα δεν εμπιστεύεται τον ψυχολόγο. Από την πλευρά του ο Έρικ, επιστρέφει από την Τενερίφη για να δει τον θείο του. Όταν, τελικά, καταφέρνει να μιλήσει μαζί του, τον ρωτάει για τη μητέρα του, όμως, κάτι εμποδίζει τον Τίρσο να μιλήσει στον ανιψιό του.

Στην Αφρική, ο Φρανθίσκο δέχεται η Πατρίθια να συνεχίσει να δουλεύει στο εργοστάσιο, αλλά εκείνος δεν νιώθει έτοιμος να μιλάει μαζί της. Θέλει η Κάρμεν να συνεννοείται με τη γυναίκα που τους πρόδωσε και η κοπέλα δεν είναι διατεθειμένη να το δεχτεί. Πρόκειται για μια μικρή νίκη της Πατρίθια που δεν πρόκειται να συμμορφωθεί. Δεν θα διστάσει να χρησιμοποιήσει το μυστικό της σχέσης της Ινές με τον γιο της για να ανακτήσει τη θέση που της αξίζει.

**Επεισόδιο 203ο.** Το ατύχημα του Τίρσο έφερε μια μεγάλη ανατροπή στις ζωές των κατοίκων του χωριού και δυστυχώς, η κατάσταση είναι πολύ πιο σοβαρή από ό,τι είχαν πιστέψει αρχικά. Η Χούλια βασανίζεται όλο και περισσότερο από τις ενοχές και ο Λέο συνεχίζει να στέκεται δίπλα της και να τη στηρίζει, προς μεγάλη δυσαρέσκεια της Ντιάνα που δεν τον εμπιστεύεται. Στο μεταξύ, η Ελένα και ο Έρικ συνεχίζουν να ανησυχούν. Κάποια στιγμή η γιατρός επιτρέπει στην Ελένα να μπει στον θάλαμο και αυτό που βλέπει τη συγκλονίζει.

Στην αποικία, η Ινές προσπαθεί να πείσει τον Βεντούρα να μείνει η Πατρίθια στο σπίτι τους. Αυτή τη κίνηση προβληματίζει πολύ την Κάρμεν που είναι σίγουρη ότι η Πατρίθια θα συνεχίσει να παίζει διπλό παιχνίδι.

**Επεισόδιο 204ο.** Η Χούλια συνεχίζει να έχει μεγάλη αγωνία και να νιώθει ενοχές για το ατύχημα του Τίρσο, σε σημείο που η Ελένα προβληματίζεται. Η φίλη της ξέρει ότι αργά ή γρήγορα θα πρέπει να μπει στο δωμάτιο να δει τον Τίρσο, ενώ η Χούλια δεν νιώθει έτοιμη να το κάνει.

Στην αποικία, η Πατρίθια κάνει ό,τι μπορεί στο εργοστάσιο για να φτιάξει τη σχέση της με τον Φρανθίσκο. Γεγονός που αυξάνει την καχυποψία της Κάρμεν. Η Λίντα έχει βρει τον τρόπο για να κάνει περήφανο τον πατέρα της. Το μόνο που χρειάζεται είναι λίγη βοήθεια από τον Άνχελ για να υλοποιήσει το σχέδιό της.

**20:15 ΞΕΝΟ ΝΤΟΚΙΜΑΝΤΕΡ (Ε)**

**-------------------------------**

**ΤΡΙΤΗ 28/11/2023**

**-----------------------------**

**09:30 ΞΕΝΟ ΝΤΟΚΙΜΑΝΤΕΡ**

**10:30 ΕΛΛΗΝΙΚΗ ΣΕΙΡΑ: «ΑΓΝΩΣΤΟΥ ΔΙΑΜΟΝΗΣ» (ΕΡΤ ΑΡΧΕΙΟ) Κ8  W**

**Κωμική-κοινωνική σειρά, παραγωγής 2006**

**Επεισόδιο 3ο.** «Πενιά τέχνας κατεργάζεται». Η Λουκία όταν βλέπει τον Ευάγγελο, τον κιθαρίστα, αρπάζει την ευκαιρία για να βγάλει μερικά χρήματα να φάνε με την Αλίκη. Έτσι αρχίζουν μέσα στο πάρκο τα τραγούδια για να πέσει το παραδάκι. Η γυναίκα του Ευάγγελου, όμως, δεν είχε την ίδια άποψη. Κι έπειτα λένε: «Η μουσική εξημερώνει τα ήθη».

**Επεισόδιο 4ο.** Τη Λουκία η δουλειά δεν την τρομάζει, όταν όμως έχει την Αλίκη και τον Ευγένιο, τον «Φιλόσοφο» για βοηθούς, τότε η απελπισία της χτυπά την πόρτα.

Ο Νικήτας, ο ηλεκτρονικός, αποφάσισε να τη βοηθήσει, όμως η Αλίκη, επηρεασμένη από τα βιβλία του Ευγένιου, νομίζει ότι είναι ηρωίδα αστυνομικού μυθιστορήματος. Και ο καημένος ο Νικήτας, από άνεργος, βρίσκεται ύποπτος εγκλήματος.

**11:30 ΕΛΛΗΝΙΚΗ ΣΕΙΡΑ**

**------------------------------**

**15:30 ΕΛΛΗΝΙΚΗ ΤΑΙΝΙΑ**

**17:00 ΞΕΝΟ ΝΤΟΚΙΜΑΝΤΕΡ: «ΣΤΑ ΧΝΑΡΙΑ ΤΩΝ ΤΡΟΦΩΝ» (ORIGINAL FARE) Κ8 GR live streaming**

**Σειρά ντοκιμαντέρ, παραγωγής ΗΠΑ 2014**

Η **Κέλι Κοξ** ταξιδεύει σε όλο τον κόσμο, αναζητώντας τις γεύσεις εκείνες που είναι αυθεντικές σε κάθε γωνιά του πλανήτη και συνδέονται με τον ντόπιο πληθυσμό, τη ζωή και την ευημερία του.

**Eπεισόδιο 2ο: «Πιπεριές, Πουέρτο Ρίκο»**

Παρότι οι **πιπεριές** είναι ευρέως διαδεδομένες στις περιοχές που είναι γνωστές για το πικάντικο φαγητό, ορισμένες έχουν σχεδόν χαθεί έπειτα από πολλές γενιές.

Η **Κέλι Κοξ** και η φίλη της η **Κριστίνα** πηγαίνουν στο **Πουέρτο Ρίκο,** για να ανακαλύψουν χαμένα υλικά.

**17:30 ΞΕΝΗ ΣΕΙΡΑ: «ΔΥΟ ΖΩΕΣ» (DOS VIDAS) (Ε) (Αλλαγή ώρας και επεισοδίων)  Κ8 GR live streaming & διαθέσιμο στο ERTFLIX**

**Δραματική σειρά, παραγωγής Ισπανίας 2021-2022**

**Επεισόδιο 205ο.** Η ζωή του Τίρσο κρέμεται σε μια κλωστή και η Χούλια δεν νιώθει έτοιμη να πάει να τον δει. Τον λόγο δεν τον γνωρίζει ούτε η ίδια. Γι’ αυτό, ζητεί τη βοήθεια του Λέο για να τον ανακαλύψει. Στο μεταξύ, ο Λέο τα πάει τόσο καλά με όλους που αρχίζει να σκέπτεται την προοπτική να τον συγχωρήσει και να του δώσει άλλη μια ευκαιρία. Η Ντιάνα έχει άλλη άποψη για το θέμα. Στο μεταξύ, ο Ριμπέρο και η Κλόε έρχονται όλο και πιο κοντά. Άραγε, ο Ριμπέρο θα βρει το θάρρος να ομολογήσει ότι αποφάσισε να μην φύγει και να της εξηγήσει τους λόγους;

Στην αποικία, ο Βίκτορ κάνει παράπονα στην Κάρμεν επειδή δεν δείχνει ενδιαφέρον για τις προετοιμασίες του γάμου και η Κάρμεν τον κατηγορεί ότι δεν προσπαθεί να καταλάβει πόσες δυσκολίες αντιμετωπίζει με τις επικείμενες εκλογές του Συλλόγου, τον χωρισμό του πατέρα της και την κακή κατάσταση που επικρατεί στο εργοστάσιο. Στο μεταξύ, η Ινές ξέρει ότι πρέπει να πείσει τον Βίκτορ να καλέσει την Πατρίθια αν δεν θέλει να γίνει γνωστή η υπόθεση της μοιχείας.

**Επεισόδιο 206o.** Η Χούλια αποφασίζει να ξεπεράσει το συναίσθημα της ενοχής και να επισκεφθεί τον Τίρσο στο νοσοκομείο. Είναι διατεθειμένη να ολοκληρώσουν τη κουβέντα που έκαναν τη μέρα του ατυχήματος και να ρωτήσει ξανά τον Τίρσο αν θέλει να είναι μαζί της. Η αντίδραση, όμως, του Τίρσο δεν είναι αυτή που θα περίμενε. Ο Ριμπέρο και η Κλόε βλέπουν εντελώς διαφορετικά την προοπτική της σχέσης τους. Εκείνος είναι αποφασισμένος να υποφέρει, ενώ εκείνη θεωρεί το ζήτημα άνευ σημασίας.

Στην αποικία, η Κάρμεν νιώθει ευτυχισμένη τώρα που έχει τη στήριξη του πατέρα της απέναντι στην Πατρίθια. Ο Βίκτορ με την Κάρμεν σκέπτονται αν θα πρέπει να αφαιρέσουν από τον κατάλογο των καλεσμένων και τον Βεντούρα. Η Ινές βλέπει ως διέξοδο σωτηρίας τη διακοπή της σχέσης της με τον Άνχελ για να σταματήσουν οι εκβιασμοί της Πατρίθια. Ο Άνχελ έχει σκεφτεί κάτι διαφορετικό.

**Επεισόδιο 207o.** Η κατάσταση της υγείας του Τίρσο βελτιώνεται και όλοι νιώθουν ανακούφιση, ειδικά η Χούλια που έρχεται όλο και πιο κοντά με τον Λέο. Η Ντιάνα είναι έξαλλη με την προοπτική ότι η Χούλια θα πέσει ξανά στα δίχτυα του. Άραγε έχουν κάποια βάση οι φόβοι της; Από την πλευρά της, η Κλόε νιώθει περίεργα που θα αφήσει το ξενοδοχείο, ενώ ο Ριμπέρο προβληματίζεται για την τροπή που έχει πάρει η σχέση τους.

Στην Αφρική, η προδοσία του Κίρος δημιουργεί ρήγμα στην εμπιστοσύνη του Φρανθίσκο. Είναι σε άσχημη κατάσταση μετά τον χωρισμό του με την Πατρίθια, ενώ η Κάρμεν τον αποτρέπει από την ιδέα να της δώσει μια δεύτερη ευκαιρία.

Μεγάλη απογοήτευση νιώθει και ο Βίκτορ όταν ανακαλύπτει ότι ο Βεντούρα προσπάθησε να δημιουργήσει εντυπώσεις αναφερόμενος σε προσωπικά θέματα της Κάρμεν Όταν προσπαθεί να του ζητήσει τον λόγο, η απογοήτευσή του είναι απίστευτα μεγαλύτερη.

**20:15 ΞΕΝΟ ΝΤΟΚΙΜΑΝΤΕΡ (Ε)**

**-------------------------------**

**ΤΕΤΑΡΤΗ 29/11/2023**

**-----------------------------**

**09:30 ΞΕΝΟ ΝΤΟΚΙΜΑΝΤΕΡ**

**10:30 ΕΛΛΗΝΙΚΗ ΣΕΙΡΑ: «ΑΓΝΩΣΤΟΥ ΔΙΑΜΟΝΗΣ» (ΕΡΤ ΑΡΧΕΙΟ) Κ8  W**

**Κωμική-κοινωνική σειρά, παραγωγής 2006**

**Επεισόδιο 5ο.** Η κυρία Μίκα, με τον μπάτλερ της Ρενέ, διαφημίζει το φημισμένο της τυρί, κάνοντας παράλληλα και την καλή της πράξη, προσφέροντας ένα πολυτελές γεύμα στους αστέγους του πάρκου. Όμως η Λουκία δεν... μασάει απ’ αυτά.

Πόσο μάλλον, όταν η γνωριμία της με την κυρία Μίκα γίνεται με επεισοδιακό τρόπο, παίρνοντας και την Αλίκη η μπάλα.

**Επεισόδιο 6ο.** Η Λουκία διαβάζει τις σακούλες των σκουπιδιών, όπως οι άλλοι τον καφέ. Και ξέρει τι καπνό φουμάρουν οι ιδιοκτήτες τους. Ο μόνος που της είχε ξεφύγει ήταν ο Γεράσιμος του 4ου και αν δεν ήταν το φοβερό λουμπάγκο που την ταλαιπώρησε, ακόμη δεν θα είχε καταλάβει τι εστί Γεράσιμος, αλλά ούτε η Αλίκη θα έκανε όνειρα για καριέρα σε κλαμπ.

**11:30 ΕΛΛΗΝΙΚΗ ΣΕΙΡΑ**

**------------------------------**

**15:30 ΕΛΛΗΝΙΚΗ ΤΑΙΝΙΑ**

**17:00 ΞΕΝΟ ΝΤΟΚΙΜΑΝΤΕΡ: «ΣΤΑ ΧΝΑΡΙΑ ΤΩΝ ΤΡΟΦΩΝ» (ORIGINAL FARE) Κ8 GR live streaming**

**Σειρά ντοκιμαντέρ, παραγωγής ΗΠΑ 2014**

Η **Κέλι Κοξ** ταξιδεύει σε όλο τον κόσμο, αναζητώντας τις γεύσεις εκείνες που είναι αυθεντικές σε κάθε γωνιά του πλανήτη και συνδέονται με τον ντόπιο πληθυσμό, τη ζωή και την ευημερία του.

**Eπεισόδιο 3ο:** **«Καβούρια και όστρακα»**

Η **Κέλι Κοξ** ταξιδεύει στη **Δυτική Ακτή** των **ΗΠΑ,** όπου βοηθά στη συλλογή κάποιων ξεχωριστών οστρακοειδών και μαθαίνει να φτιάχνει την κλασική σούπα με όστρακα.

Στη συνέχεια, πιάνει καβούρια, ένας ψαράς μάς μαθαίνει το μυστικό για απολαυστικά καβούρια στον ατμό και όλοι μαζί φτιάχνουν καβουροπιτάκια.

**17:30 ΞΕΝΗ ΣΕΙΡΑ: «ΔΥΟ ΖΩΕΣ» (DOS VIDAS) (Ε) (Αλλαγή ώρας και επεισοδίων)  Κ8 GR live streaming & διαθέσιμο στο ERTFLIX**

**Δραματική σειρά, παραγωγής Ισπανίας 2021-2022**

**Επεισόδιο 208o.** Ο Λέο περνά να χαιρετήσει τη Χούλια γιατί πρέπει να φύγει εσπευσμένα μετά την πρόταση για δουλειά που έχει δεχτεί. Όσο μιλούν, κάτι δεν πάει καλά στη Χούλια. Από την πλευρά του, ο Ριμπέρο δίνει ραντεβού με την Κλόε για να συζητήσουν. Είναι, όμως, τόσο αγχωμένος που στέλνει τον Έρικ πρώτο για να διερευνήσει τις προθέσεις της Κλόε.

Στην Αφρική, ο Κίρος ενημερώνει την Κάρμεν ότι ο πατέρας της του επέτρεψε να συνεχίσει τη δουλειά του στο εργοστάσιο. Η κοπέλα χαίρεται, αλλά διαισθάνεται ότι ο πατέρας της σκοπεύει να συγχωρήσει και την Πατρίθια. Ο Βεντούρα έχει την αίσθηση ότι ο Άνχελ κάτι κρύβει. Το σχέδιο που έχει καταστρώσει με την Ινές κινδυνεύει τη στιγμή που είναι έτοιμοι να εγκαταλείψουν για πάντα την αποικία.

**Επεισόδιο 209o.** Ο Τίρσο συνεχίζει να βρίσκεται στο νοσοκομείο. Οι νευρολογικές εξετάσεις δείχνουν ότι η εξέλιξη της υγείας του δεν είναι η αναμενόμενη. Ο Έρικ θέλει να μάθει περισσότερα για το ατύχημα του θείου του. Ξέρει ότι η Χούλια ήταν μαζί του εκείνη την ημέρα. Μιλάει μαζί της και οι ενοχές της Χούλια βγαίνουν ξανά στην επιφάνεια.

Στην αποικία, η Κάρμεν δεν έχει νέα από τον Βίκτορ μετά τη λογομαχία τους και δεν είναι σίγουρη αν θα γίνει ο γάμος. Στο μεταξύ, η Πατρίθια εκμεταλλεύεται τις εκλογές του Συλλόγου για να προσεγγίσει τον Φρανθίσκο. Είναι η μέρα που θα μάθουν ποιος θα είναι ο νέος πρόεδρος του Συλλόγου των Επιχειρηματιών.

**Επεισόδιο 210o.** Όλοι οι κάτοικοι του χωριού έχουν πάει στη γιορτή για την επιστροφή του Τίρσο, εκτός από τη Χούλια που δεν νιώθει ότι θα μπορέσει να παραστεί στη γιορτή επειδή φοβάται ότι ο Τίρσο δεν θα θέλει να τη δει. Ταυτόχρονα, θέλει να προτείνει και κάτι στον Λέο. Στο μεταξύ, ο Τίρσο προσπαθεί να κρύψει την αγωνία του. Θέλει όλοι να ξέρουν για το πρόβλημα που αντιμετωπίζει.

Στην Αφρική, την ημέρα του γάμου της Κάρμεν με τον Βίκτορ, η Πατρίθια κάνει μια τελευταία απόπειρα να προσεγγίσει τον Φρανθίσκο, η οποία αποτυγχάνει μετά την παρέμβαση της Κάρμεν. Έξαλλη από θυμό με τον Βεντούρα, η Πατρίθια δεν θέλει να αφήσει την Κάρμεν να περάσει το δικό της και είναι διατεθειμένη να κάνει τα πάντα γι’ αυτό. Στο μεταξύ, φτάνουν στα χέρια της Ινές αποδείξεις ότι ο Βεντούρα είναι ο δολοφόνος της Αλίθια και δεν διστάζει να έρθει σε σύγκρουση μαζί του, γεγονός που δεν αρέσει καθόλου στον επιχειρηματία.

**20:15 ΞΕΝΟ ΝΤΟΚΙΜΑΝΤΕΡ (Ε)**

**-------------------------------**

**ΠΕΜΠΤΗ 30/11/2023**

**-----------------------------**

**09:30 ΞΕΝΟ ΝΤΟΚΙΜΑΝΤΕΡ**

**10:30 ΕΛΛΗΝΙΚΗ ΣΕΙΡΑ: «ΑΓΝΩΣΤΟΥ ΔΙΑΜΟΝΗΣ» (ΕΡΤ ΑΡΧΕΙΟ) Κ8  W**

**Κωμική-κοινωνική σειρά, παραγωγής 2006**

**Επεισόδιο 7ο.** Η Αλίκη συναντά τον έρωτα της ζωής της στο πρόσωπο του Τζουλιάνο, κάτω από μια βάρκα, σε κάποιο καρνάγιο.

Και θα ήταν όλα τόσο υπέροχα εάν δεν υπήρχε μια δηλητηρίαση, ένας αποχωρισμός και ο ορθολογισμός της Λουκίας. Ευτυχώς, όμως, υπάρχει πάντα ένας ραδιοφωνικός σταθμός για να στείλεις ένα μήνυμα αγάπης.

**Επεισόδιο 8ο.** Παρ' όλη τη βροχή, η Λουκία ετοιμάζεται να συναντήσει τον καλό της. Ο Αποστόλης, ο άστεγος οικολόγος και αγαπημένος της Λουκίας, παρ’ όλα τα εμπόδια που του βάζουν ο καιρός και η Αλίκη, καταφέρνει τελικά να βρεθεί μόνος με τη Λουκία, αλλά και με μια πρόταση γάμου να τον περιμένει στη γωνία.

**11:30 ΕΛΛΗΝΙΚΗ ΣΕΙΡΑ**

**------------------------------**

**15:30 ΕΛΛΗΝΙΚΗ ΤΑΙΝΙΑ**

**17:00 ΞΕΝΟ ΝΤΟΚΙΜΑΝΤΕΡ: «ΣΤΑ ΧΝΑΡΙΑ ΤΩΝ ΤΡΟΦΩΝ» (ORIGINAL FARE) Κ8 GR live streaming**

**Σειρά ντοκιμαντέρ, παραγωγής ΗΠΑ 2014**

Η **Κέλι Κοξ** ταξιδεύει σε όλο τον κόσμο, αναζητώντας τις γεύσεις εκείνες που είναι αυθεντικές σε κάθε γωνιά του πλανήτη και συνδέονται με τον ντόπιο πληθυσμό, τη ζωή και την ευημερία του.

**Eπεισόδιο 4ο: «Ο καφές»**

Σ’ αυτό το επεισόδιο, αναζητούμε τη διαδρομή του **καφέ.**

Ταξιδεύουμε στην **Κολομβία,** όπου διερευνούμε τους βαθύτερους δεσμούς μεταξύ του καφέ και των ανθρώπων που τον καλλιεργούν.

**17:30 ΞΕΝΗ ΣΕΙΡΑ: «ΔΥΟ ΖΩΕΣ» (DOS VIDAS) (Ε) (Αλλαγή ώρας και επεισοδίων)  Κ8 GR live streaming & διαθέσιμο στο ERTFLIX**

**Δραματική σειρά, παραγωγής Ισπανίας 2021-2022**

**Επεισόδιο 211o.** Η Χούλια διαβάζει στα ημερολόγια της γιαγιάς της για την τραγωδία που σημάδεψε τη μέρα του γάμου της. Συνειδητοποιεί πως η ζωή περνά πολύ γρήγορα και αποφασίζει να δώσει άλλη μια ευκαιρία στον Λέο. Η Ντιάνα δεν βλέπει με καλό μάτι την εξέλιξη αυτής της σχέσης και το ίδιο ισχύει και για τον Τίρσο. Παρόλο που εκείνος προσπαθεί να το κρύψει.

Στην αποικία, όλοι περιμένουν με αγωνία να μάθουν νέα για την κατάσταση της Ινές που είναι κρίσιμη. Η Πατρίθια συμμετέχει χωρίς να ξέρει αν η Ινές θα συνέλθει και θα αποκαλύψει την αλήθεια. Στο μεταξύ, η Λίντα αποδεικνύεται μεγάλο στήριγμα για τη φίλη της την Κάρμεν.

**Επεισόδιο 212o.** Η Χούλια στηρίζει χωρίς δεύτερη σκέψη τον Λέο στην προσπάθειά του να στήσει μια τοπική εφημερίδα κι όσο περνούν οι μέρες νιώθει ότι τον ερωτεύεται όλο και περισσότερο, προς μεγάλη απογοήτευση της Ντιάνα που επιμένει στις απόψεις της. Η σχέση της Κλόε με τον Ριμπέρο αρχίζει με τους καλύτερους οιωνούς, παρόλο που κανένας από τους δύο δεν πιστεύει ότι θα κρατήσει πολύ.

Ο θάνατος της Ινές συγκλονίζει τους πάντες, ενώ το άτομο που τη σκότωσε κάνει ό,τι μπορεί για να ξεφορτωθεί το όπλο του εγκλήματος. Ο Βίκτορ είναι απαρηγόρητος και η Κάρμεν ξέρει ότι πρέπει να συνέρθει η ίδια για να μπορέσει να τον στηρίξει και να σταθεί στο πλευρό του. Η απώλεια της Ινές αποτελεί πλήγμα, τόσο για τον Βεντούρα όσο και για τον Άνχελ όταν ενημερώνονται για ένα απροσδόκητο εύρημα.

**Επεισόδιο 213o.** Η παρορμητικότητα κυριαρχεί στη ζωή της Χούλια και την ωθεί να κάνει μια έκπληξη στο Λέο, με ανεπιθύμητες παρενέργειες. Τόσο η Ντιάνα όσο και ο Τίρσο δεν παύουν να ελπίζουν. Στο μεταξύ, ο Έρικ φοβάται ότι θα χάσει τη δουλειά του αν δεν επιστρέψει σύντομα στην Τενερίφη. Όμως, δεν μπορεί να αφήσει τον Τίρσο στην κατάσταση που είναι. Άραγε, ο Έρικ θα αναγκαστεί να παραιτηθεί από το όνειρο για μια νέα ζωή για να φροντίσει τον θείο του;

Στην Αφρική, η δολοφονία της Ινές έχει συγκλονίσει τους πάντες. Στον απέραντο πόνο προστίθεται και η ένταση των ανακρίσεων, καθώς η Αποικιακή Φρουρά θέλει να βρεθεί ο δολοφόνος και θεωρεί τους πάντες ύποπτους μέχρι να αποδειχθεί το αντίθετο. Η σχέση του Άνχελ με την Ινές είναι ένα μυστικό που δύσκολα μπορεί να μείνει κρυφό. Η στιγμή που θα βγει στο φως και θα αναγκαστούν όλοι να αντιμετωπίσουν τις συνέπειες είναι πιο κοντά από ό,τι φαντάζονται.

**20:15 ΞΕΝΟ ΝΤΟΚΙΜΑΝΤΕΡ (Ε)**

**-------------------------------**

**ΠΑΡΑΣΚΕΥΗ 1/12/2023**

**-----------------------------**

**09:30 ΞΕΝΟ ΝΤΟΚΙΜΑΝΤΕΡ**

**10:30 ΕΛΛΗΝΙΚΗ ΣΕΙΡΑ: «ΑΓΝΩΣΤΟΥ ΔΙΑΜΟΝΗΣ» (ΕΡΤ ΑΡΧΕΙΟ) Κ8  W**

**Κωμική-κοινωνική σειρά, παραγωγής 2006**

**Επεισόδιο 9ο.** Η Αλίκη έχει έμπνευση για το πώς ν' αυξήσουν τις πωλήσεις των μεταχειρισμένων ρούχων. Η Λουκία, πάλι, προτιμά τον παλιό γνωστό τρόπο.

Η κα Ανδρομάχη του γραφείου ευρέσεως εργασίας τους προτείνει δουλειά στο θέατρο.

Τελικά ποιος βγαίνει κερδισμένος και ποιος παίρνει την κρυάδα στο σανίδι του θεάτρου;

**Επεισόδιο 10ο (τελευταίο).** Η κάθε μέρα της ζωής μας είναι και ένα ταξίδι. Αυτό τουλάχιστον πιστεύει η Λουκία και αρνείται τα προγράμματα για ταξίδι που της βγάζει η Αλίκη. Έλα όμως, που ο Αποστόλης τις περιμένει στην Καλαμάτα. Τη λύση τη δίνει ο σταθμάρχης των τρένων, για να γλιτώσει απ’ όλες τις γυναίκες που του παραπονιούνται και κυρίως, από την κυρία Ευτυχία.

**11:30 ΕΛΛΗΝΙΚΗ ΣΕΙΡΑ**

**------------------------------**

**15:30 ΕΛΛΗΝΙΚΗ ΤΑΙΝΙΑ**

**17:00 ΞΕΝΗ ΣΕΙΡΑ: «ΔΥΟ ΖΩΕΣ» (DOS VIDAS) (Ε) (Αλλαγή ώρας και επεισοδίων)  Κ8 GR live streaming & διαθέσιμο στο ERTFLIX**

**Δραματική σειρά, παραγωγής Ισπανίας 2021-2022**

**Επεισόδιο 214o.** Η Χούλια προσπαθεί να αποσπάσει από τον Τίρσο την ομολογία ότι δεν είναι καλά. Εκείνη θέλει να την αφήσει να τον βοηθήσει, αλλά την αντιμετωπίζει με πολύ άσχημο τρόπο. Η Ελένα αποφασίζει να ελέγξει την κατάσταση και αναγκάζει τον Τίρσο να πάει να μείνει στο σπίτι της. Μπορεί να είναι ο μοναδικός τρόπος να παραδεχθεί εκείνος την αναπηρία του. Στο μεταξύ, ο Ριμπέρο προσπαθεί να αποβάλλει τις ανασφάλειές του. Δεν πιστεύει στη σχέση του με την Κλόε και δεν θέλει να υποφέρει.

Στην Αφρική, η Κάρμεν αρχίζει να σκέπτεται τις λεπτομέρειες από τη νύχτα που δολοφονήθηκε η Ινές. Οδηγείται στην υπόθεση ότι η Πατρίθια έχει κάποια σχέση με τον φόνο και αποφασίζει να την ξεσκεπάσει. Η Λίντα, φοβούμενη για την ασφάλειά της, αποφασίζει να βρει τον καλύτερο δυνατό τρόπο για την προστασία της. Στην προσπάθειά της έχει έναν απρόσμενο σύμμαχο.

**Επεισόδιο 215ο.** Η Χούλια ανησυχεί πολύ γιατί έχουν περάσει αρκετές μέρες και η μητέρα της δεν έχει επιστρέψει στο σπίτι. Φοβάται ότι πρόκειται για κάτι σοβαρό. Κουρασμένη απ’ όλη αυτή την κατάσταση αποφασίζει να δώσει λύση. Επειδή, όμως, πρόκειται για την Ντιάνα, τα αποτελέσματα δεν είναι τα αναμενόμενα. Ο Τίρσο, μετά τη φροντίδα της Ελένα, αποφασίζει να επιστρέψει στο σπίτι του. Την τελευταία στιγμή, όμως, αναγκάζεται να αλλάξει γνώμη.

Στην αποικία, ο Βεντούρα λέει στον Βίκτορ ότι η μητέρα του ήταν έγκυος. Ο νεαρός δεν ξέρει πώς να αντιδράσει και παίρνει μια απόφαση που επηρεάζει και τη σχέση του με την Κάρμεν. Από την πλευρά της, η Λίντα συνεχίζει να εξελίσσεται ως επιχειρηματίας και οργανώνει μια αγρυπνία για την Ινές, όπως θα την ήθελε εκείνη.

**19:00 Ο ΧΡΙΣΤΟΥΓΕΝΝΙΑΤΙΚΟΣ ΚΟΣΜΟΣ ΤΟΥ ΚΠΙΣΝ ΖΩΝΤΑΝΕΥΕΙ**

**-------------------------------**